CELEX: 32015D1504
Language: ro
Date: 2015-09-07 00:00:00
Title: Decizia de punere în aplicare (UE) 2015/1504 a Comisiei din 7 septembrie 2015 de acordare a unor derogări anumitor state membre în ceea ce privește furnizarea de statistici în temeiul Regulamentului (CE) nr. 1099/2008 al Parlamentului European și al Consiliului privind statisticile în domeniul energiei [notificată cu numărul C(2015) 6105] (Text cu relevanță pentru SEE)

9.9.2015   
            
            
               RO
            
            
               Jurnalul Oficial al Uniunii Europene
            
            
               L 235/24
            
         DECIZIA DE PUNERE ÎN APLICARE (UE) 2015/1504 A COMISIEI
   din 7 septembrie 2015
   de acordare a unor derogări anumitor state membre în ceea ce privește furnizarea de statistici în temeiul Regulamentului (CE) nr. 1099/2008 al Parlamentului European și al Consiliului privind statisticile în domeniul energiei
   
      
         [notificată cu numărul C(2015) 6105]
      
   
   (Numai textele în limbile estonă, franceză, greacă, neerlandeză și slovacă sunt autentice)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (1), în special articolul 5 alineatul (4) și articolul 10 alineatul (2),
   întrucât:
   
               (1)
            
            
               În conformitate cu articolul 5 alineatul (4) din Regulamentul (CE) nr. 1099/2008, la cererea justificată în mod corespunzător a unui stat membru, se pot acorda derogări în cazul acelor secțiuni ale statisticilor naționale pentru care colectarea de date ar reprezenta o sarcină excesivă pentru respondenți.
            
         
               (2)
            
            
               Au fost depuse cereri de către Belgia, Estonia, Cipru și Slovacia pentru a obține derogări în ceea ce privește furnizarea de statistici detaliate privind consumul de energie în gospodării în funcție de tipul de utilizare finală pentru anumiți ani de referință.
            
         
               (3)
            
            
               Informațiile furnizate de aceste state membre justifică acordarea derogărilor.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă următoarele derogări de la dispozițiile Regulamentului (CE) nr. 1099/2008:
   
               (1)
            
            
               Se acordă Belgiei o derogare de la furnizarea de rezultate pentru anul de referință 2015 pentru punctul 1.2.3 subpunctele 4.2.1-4.2.5, punctul 2.2.3 subpunctele 4.2.1-4.2.5, punctul 3.2.3 subpunctele 3.1-3.6, punctul 4.2.3 subpunctele 7.2.1-7.2.5 și punctul 5.2.4 subpunctele 4.2.1-4.2.5 din anexa B privind statisticile detaliate referitoare la consumul de energie în gospodării în funcție de tipul de utilizare finală (astfel cum este definit la punctul 2.3 subpunctul 26 „Alte sectoare – Sectorul rezidențial” din anexa A).
            
         
               (2)
            
            
               Se acordă Estoniei o derogare de la furnizarea de rezultate pentru anii de referință 2015, 2016 și 2017 pentru punctul 1.2.3 subpunctele 4.2.1-4.2.5, punctul 2.2.3 subpunctele 4.2.1-4.2.5, punctul 3.2.3 subpunctele 3.1-3.6, punctul 4.2.3 subpunctele 7.2.1-7.2.5 și punctul 5.2.4 subpunctele 4.2.1-4.2.5 din anexa B privind statisticile detaliate referitoare la consumul de energie în gospodării în funcție de tipul de utilizare finală (astfel cum este definit la punctul 2.3 subpunctul 26 „Alte sectoare – Sectorul rezidențial” din anexa A).
            
         
               (3)
            
            
               Se acordă Ciprului o derogare de la furnizarea de rezultate pentru anii de referință 2015, 2016 și 2017 pentru punctul 1.2.3 subpunctele 4.2.1-4.2.5, punctul 2.2.3 subpunctele 4.2.1-4.2.5, punctul 3.2.3 subpunctele 3.1-3.6 și punctul 5.2.4 subpunctele 4.2.1-4.2.5 din anexa B privind statisticile detaliate referitoare la consumul de energie în gospodării în funcție de tipul de utilizare finală (astfel cum este definit la punctul 2.3 subpunctul 26 „Alte sectoare – Sectorul rezidențial” din anexa A).
            
         
               (4)
            
            
               Se acordă Slovaciei o derogare de la furnizarea de rezultate pentru anii de referință 2015 și 2016 pentru punctul 1.2.3 subpunctele 4.2.1-4.2.5, punctul 2.2.3 subpunctele 4.2.1-4.2.5, punctul 3.2.3 subpunctele 3.1-3.6, punctul 4.2.3 subpunctele 7.2.1-7.2.5 și punctul 5.2.4 subpunctele 4.2.1-4.2.5 din anexa B privind statisticile detaliate referitoare la consumul de energie în gospodării în funcție de tipul de utilizare finală (astfel cum este definit la punctul 2.3 subpunctul 26 „Alte sectoare – Sectorul rezidențial” din anexa A).
            
         Articolul 2
   Prezenta decizie se adresează Regatului Belgiei, Republicii Estonia, Republicii Cipru și Republicii Slovace.
   
      Adoptată la Bruxelles, 7 septembrie 2015.
      
         
            Pentru Comisie
         
         Marianne THYSSEN
         
            Membru al Comisiei
         
      
   
   
      (1)  JO L 304, 14.11.2008, p. 1.